polyglot-tagger/wikipedia-language-snippets-filtered huggingface dataset:
ఆచార్యప్రబోధానందయోగీశ్వరులువారు రచించిన "దేవునిచిహ్నము" అనుగ్రంధము ద్వారా, మూడు దైవగ్రంధముల భగవద్గీత, బైబిలు, ఖురాన్ సాక్షిగా "దేవునిచిహ్నము" బయటకు తెలుపబడింది.దేవుని యొక్క గుర్తును దేవుని చిహ్నము అని అనవచ్చును వారు చెప్పుతుంటారు. క్రింద ఇవ్వబడిన దేవుని చిహ్నం వివరణ శ్రీ ప్రబోధానంద గారి రచన అయిన " దేవుని చిహ్నం" అనే గ్రంథం నుంచి స్వీకరించబడింది.
పరమాత్మ, ఆత్మ, జీవాత్మ అను మూడు ఆత్మల విధానమే త్రైతమనీ, ఈ విధానమే భగవద్గీత, బైబిలు, ఖురానులలో కలదని శాస్త్రబద్ధమైన వివరణతో నిరూపించబడింది.
ఈయన ఉన్నత పాఠశాల వరకూ కారేపల్లి సింగరేణి మండలంలోని ప్రభుత్వ ఉన్నత పాఠశాలలో, కొత్తగూడెం లోని కె.వై.కె.ఆర్.వై అండ్ బి.యన్ గౌడ్స్ ప్రభుత్వ జూనియర్ కళాశాలలో ఇంటర్మీడియట్ బైపిసి, ఖమ్మం లోని శీలం సిద్దారెడ్డి డిగ్రీ కళాశాలలో బికాం డిగ్రీ చదివాడు. అనంతరం ఉస్మానియా విశ్వవిద్యాలయం నుంచి యం.ఎ తెలుగు చేసి, మసాబ్ ట్యాంక్ లోని కాంప్రహెన్సివ్ కాలేజ్ లో తెలుగు పండిత శిక్షణ పొందాడు. 1990లో రాజమండ్రి తెలుగు విశ్వవిద్యాలయం, సాహిత్య పీఠం నుండి తెలుగు సాహిత్య విమర్శ లో రారా మార్గం అనే అంశంలో యం.ఫిల్ పట్టా పొందాడు. 2007లో ఉస్మానియా విశ్వవిద్యాలయం నుండి ‘తెలుగు సాహిత్య విమర్శ - ఆధునిక ధోరణులు’ పైలో పరిశోధన చేసి పి.హెచ్ డి డాక్టరేట్ పట్టా పొందాడు.
అంతర్జాలంలో బహుళ ప్రాచుర్యం పొందుతున్న తెలుగు కవిత్వ వేదిక కవిసంగమంను ప్రారంభించి నిర్వహిస్తున్నాడు. దీనిద్వారా వందలాదిమంది కవుల కవిత్వాలను ఒక దగ్గర చేర్చుతున్నాడు. కవిసంగమం అనే ఫేస్బుక్ వేదికను 2012లో ప్రారంభించి గత పదేళ్లుగా కొత్తతరం కవుల వేదికగా మలిచి, సీనియర్ కవులతో కలిసేందుకు కవిత్వ సందర్భాలను, కవిసంగమం పొయట్రీఫెస్టివల్స్, జాతీయ కవులతో ముఖాముఖి కార్యక్రమాలను నిర్వహిస్తున్నాడు. ప్రతినెలా 'మూడుతరాల కవిసంగమం', 'ఊరూరా కవిసంగమం' నిర్వహిస్తున్నాడు.
యాకూబ్ తెలుగు కవి, అధ్యాపకుడు, కవిసంగమం వ్యవస్థాపకుడు. తెలుగు కవిత్వంలో ‘బహుత్ ఖూబ్ యాకూబ్’’ అని చేకూరి రామారావు గారి ఆంధ్రజ్యోతి పత్రిక చేరాతలు శీర్షికలో కొనియాడ్డాడు. కేంద్ర సాహిత్య అకాడమీ తెలుగు సలహాదారుడిగా నియమించబడ్డాడు.
రొట్టమాకురేవు కవితా పురస్కారం తన తండ్రి కీ.శే. షేక్ మహమ్మద్ మియా, గురువు కీ.శే. కె.యల్. నరసింహారావు, మామ కీ.శే. పురిటిపాటి రామిరెడ్డి గార్ల స్మారక కవితా పురస్కారాన్ని ఏర్పాటుచేసి, యువ కవులకు అందజేస్తున్నాడు.
యాకుబ్ 1962, మార్చి 2న ఖమ్మం జిల్లా కారేపల్లె మండలం రొట్టమాకు రేవు గ్రామంలో షేక్ మహమ్మద్ మియా, షేక్ హూరాంబీ దంపతులకు జన్మించాడు. ఐదుగురు అన్నదమ్ములు, ఒక చెల్లెలలో యాకూబ్ రెండవవారు.
సెప్టెంబరు 12న కొత్త ట్రైలర్ విడుదలైంది. ట్రైలర్ యూట్యూబులో కూడా విడుదల చేసారు 14 రీల్స్ వారు. మంచి స్పందనను రాబట్టిన ఆ ట్రైలరును రవితేజ నటించిన పవర్ సినిమా ప్రదర్శించబడుతున్న థియేటర్లలో కూడా ప్రదర్శించనున్నామని అనీల్ సుంకర ప్రకటించారు. ఆగడు పోస్టర్ తో సికిందరాబాద్ నుంచి విశాఖపట్నం వరకు సూపర్‌స్టార్ ఎక్స్‌ప్రెస్ పేరుతో ఓ ట్రైన్ ఏర్పాటు చేసారు. ఈ ట్రైన్ ఏ ఏ స్టేషనులలో ఆగుతుంది?
ఏ స్టేషనులో ఎన్ని గంటలకు ఆగుతుందనే వివరాలను అనిల్ సుంకర త్వరలో వెళ్ళడిస్తామని 2014 సెప్టెంబరు 13న అన్నారు. 2014 సెప్టెంబరు 13న సికిందరాబాద్ రైల్వే స్టేషనులో 160 అడుగుల భారీ హోర్డింగ్ ఏర్పాటు చేసారు. మరుసటి రోజు శ్రుతి హాసన్ ఐటెం సాంగ్ స్టిల్ ఉన్న పోస్టరును విడుదల చేసారు. ఈ సినిమాకి రేడియోసిటీ 91.1 ఎఫ్.ఎం. వారు 2014 సెప్టెంబరు 20న బ్లూకార్పెట్ స్క్రీనింగ్ నిర్వహించారు. నిబంధనల ప్రకారం టికెట్లు గెలుచుకునేందుకు శ్రోతలు రేడియో సిటీ ప్రసారాలను ఆలకించి, తేలికపాటి ప్రశ్నలకు సమాధానాలు చెప్పాల్సి ఉంటుంది. రేడియో కార్పెట్ స్పెషల్ కాంటెస్ట్‌లో పాల్గొనేందుకు సాక్షి దినపత్రిక పాఠకులు సెప్టెంబరు 15 నుంచి 19 వరకు ‘సిటీప్లస్’లో రేడియో సిటీ ఇచ్చే ప్రశ్నలకు సమాధానాలు పంపాల్సి ఉంటుంది. ఈలోపు మహేష్ ఉపయోగించిన బుల్లెట్ వాహనంతో ఫొటోలు దిగేందుకు రేడియో సిటీ అభిమానులకు అవకాశం కల్పించింది. కూకట్‌పల్లిలోని మంజీరా మాల్‌లో ఉండే ఈ వాహనంతో ఫొటోలు దిగే అవకాశం 2014 సెప్టెంబరు 20న ముగిసింది. ఈలోపు 2014 సెప్టెంబరు 17న విశాఖపట్నం బీచ్ లో 12వేల అడుగుల పోలీస్ బెల్టును ఆవిష్కరించారు. ఇది ప్రపంచంలోనే అతిపెద్దదిగా చెప్పబడింది.
ఇక్కడ అనంతపురంలో దామోదర్ నడుపుతున్న అక్రమ మద్యం, బెట్టింగ్, కల్తీ వ్యాపారాలను మూయించేస్తాడు. ఇదంతా జరుగుతుండగా శంకర్ సరోజ అనే స్వీట్ షాప్ ఓనరుని ప్రేమిస్తాడు. డబ్బిస్తే ఒక వ్యక్తి గురించి ఎలాంటి సమాచారమైన ఇవ్వగలిగే డేటాబేస్ దానయ్య సహాయంతో సరోజ గురించి తెలుసుకుని కొంత కాలం తర్వాత ఆమె మనసును గెలుచుకుంటాడు. దామోదర్ దుబాయి నుంచి తిరిగి రాగానే తన కళ్ళ ముందే తన వాళ్ళని కొట్టి న్యాయస్థానం ఆదేశాలతో ప్రాజెక్టుపై స్టే తీసుకొస్తాడు. శంకర్ ఇచ్చిన ధైర్యంతో ఎస్పీ మల్లిఖార్జున్ దగ్గరికి వెళ్ళి శేఖర్ అనే సాక్షి ప్రకాష్ హత్య గురించి వివరాలిస్తాడు. మరుసటిరోజు దామోదర్ బెదిరించడం వల్ల శేఖర్ చివరి నిమిషంలో మాట మారుస్తాడు. మల్లిఖార్జున్ వివరణ ఇవ్వకుంటే నిన్ను సస్పెండ్ చేయ్యాల్సివస్తుందని శంకర్‌తో చెప్పి వెళ్ళిపోతాడు. ఆ తర్వాత కుర్రాడి హత్య వెనకున్న నిజం తెలుసుకున్న రాజారావు ద్వారా చనిపోయిన కలెక్టర్ రాజారావు కొడుకు భరత్ అని, ప్రాజెక్ట్ ఆపేందుకు ప్రయత్నించడంతో దామోదర్, అతనితో కుమ్మక్కైన మల్లిఖార్జున్, కేంద్రమంత్రి నాగరాజు భరత్, అతని భార్యపై నిందలెయ్యడంతో ఒక రాత్రి శంకర్ గురించి నిజం చెప్పి విషం తాగి భరత్, అతని భార్య చనిపోతారు.
2014 సెప్టెంబరు 15న బుకింగ్ మొదలైన కొన్ని గంటల్లోనే ఈ సినిమా మొదటి రోజు షోలకి సంబంధించి దాదాపు అన్ని టికెట్స్ అమ్ముడు పోయాయి. ఒక్క హైదరాబాదు లోనే కాకుండా ఆంధ్రప్రదేశ్, తెలంగాణలోని అన్ని ప్రాంతాల్లోనూ ఈ క్రేజ్ కొనసాగింది. ఇది కాకుండా రిలీజ్ రోజు ఉదయం వేసిన ఫ్యాన్స్ షో టికెట్స్ కోసం కూడా భారీ పోటీ నెలకొంది. తదుపరి రోజు, ఆపైనున్న మూడు రోజుల టికెట్లు కూడా అడ్వాన్స్ బుకింగ్ ద్వారా అమ్ముడుపోయాయి. హైదరాబాదులో 2014 సెప్టెంబరు 19 ఉదయం 4 గంటలకు వేసిన షోకి సంబంధించిన బాల్కనీ టికెట్స్ 2500 పలుకగా, మిగిలిన టికెట్స్ 2000 పలికాయి. అమెరికాలోని మిచిగాన్‌లోని నోవి లోకేషన్లో ఆగుడు చిత్రాన్ని ఐమాక్స్ స్క్రీన్ లో ప్రదర్శించారు. ఈ స్క్రీన్ పై ప్రదర్శించబడిన తొలి తెలుగు సినిమా ఇదే. ఫస్ట్ టికెట్ వేలం పాట నిర్వహించారు. ప్రనీష్ రెడ్డి అనే ఓ అభిమాని టికెట్‌ను ఏకంగా 1500 డాలర్లు కు సొంతం చేసుకున్నాడు. రెండో టికెట్‌ను హిరేన్ రెడ్డి అనే అభిమాని 1000 డాల్లర్లకు సొంతం చేసుకున్నాడు. ఎగ్జిబిటర్లు అజయ్ రెడ్డి, వంశీ చేతుల మీదుగా విజేతలు టికెట్స్ అందుకున్నారు.
అయితే సోనూ సూద్ ప్రకాష్ రాజ్ చెయ్యాల్సిన పాత్రకు ఎన్నుకోబడ్డారని, ప్రకాష్ రాజ్ ప్రతీ చిన్న విషయానికీ చిరాకు పడటం, మాటిమాటికీ అసిస్టంట్ డైరెక్టర్లపై అరవడం, ఆప్రిల్ 2న చిత్రీకరణ మొదలుపెట్టి 3వ తేదీన రాననడం వంటి చర్యలే ఆయన స్థానంలో సోనూ సూద్ ను ఎన్నుకునేలా చేసాయని వార్తలొచ్చాయి. మే 11న తమన్నా తన వేషధారణను ట్విట్టర్ ద్వారా బయటపెట్టింది. ఆ ఫొటోల్లో తమన్నా సాంప్రదాయబద్ధంగా చీర కట్టుకుని, జడలో పూలు పెట్టుకుని కనిపించింది. తమన్నా ఫొటోలకు మంచి స్పందన లభించింది. జూన్ నెలమొదట్లో ఈ సినిమాలో శ్రుతి హాసన్ ఐటెం సాంగులో నటించబోతోందని, ఇందుకోసం నిర్మాతలు తనని సంప్రదిస్తే తను మొదట నిరాకరించినా తర్వాత ఒప్పుకుందని వార్తలొచ్చాయి. ఈ విషయమై సంగీత దర్శకుడు తమన్ ట్వీట్ చేస్తూ " ఆగడు ఐటం సాంగ్ గురించి ఓ సెన్షేషనల్ న్యూస్ మరి కొద్ది రోజుల్లో చెప్తాం. మా టీమ్ మొత్తం చాలా ఎక్సైంటింగ్ గా ఉన్నాం" అని అన్నాడు. 2014 జూన్ 4న తమన్ ఈ సినిమాలో శ్రుతి హాసన్ ఐటెం సాంగులో మహేష్ సరసన నర్తిస్తోందని తన ట్విట్టర్లో స్పష్టం చేసాడు. తనికెళ్ళ భరణి ఈ సినిమాలో తమన్నా తండ్రిగా, హాస్యభరితమైన ప్రతినాయక పాత్రలో నటిస్తున్నట్టు జూలై నెలలో తెలిసింది.
చైన్ స్నాచింగ్ ముఠాని తన తెలివితేటలతో పోలీసులకు పట్టించిన శంకర్ అనే అనాథని రాజారావు అనే పోలీస్ అధికారి దత్తత తీసుకుంటాడు. తను, తన కొడుకు భరత్ శంకర్ ని తమ సొంతవాడిగానే చూసుకుంటారు. ఒకసారి భరత్ ఒక కుర్రాడి చావుకు కారణమవుతాడు. ఆ నింద తనమీద వేసుకుని జైలుపాలై రాజారావుకి శాశ్వతంగా దూరమవుతాడు శంకర్. జైల్లోని బాస్టన్ స్కూల్లో చదివి సర్కిల్ ఇన్స్పెక్టరుగా మారుతాడు. ఎంకౌంటర్ శంకర్ అని పోలీస్ శాఖచేత పిలువబడుతూ తను పనిచేసే చోట ఎక్కడా నేరస్తులకు నిద్రలేకుండా చేస్తుంటాడు. అనంతపురం జిల్లా తాడిపత్రిలో బుక్కపట్నంలో దామోదర్, అతని అనుచరుల అరాచకాలు ఎక్కువవుతున్నాయని తెలుసుకున్న కమిషనర్ మానవ హక్కుల సంఘం కార్యదర్శి ప్రకాష్, జిల్లా కలెక్టర్ మరియూ అతని భార్య హత్యల నేపథ్యంలో శంకర్ని అక్కడికి బదిలీ చేస్తాడు. ఈ హత్యలకు కారణం దామోదర్ కట్టాలనుకుంటున్న పవర్ ప్రాజెక్ట్ పర్యావరణానికి, జనాల ప్రాణాలకి అత్యంత హానికరం అని ప్రకాష్ నివేదిక ఇవ్వడమే. దామోదర్, అతని తమ్ముడు దుర్గ దుబాయిలో హాలిడేలో ఉండగా అక్కడికి టూరిస్ట్ గైడుగా ఒక పోలీస్ అధికారిని పంపి ఈ ప్రాజెక్టుకు ఎవరు సహకరిస్తున్నారనే సాక్ష్యాలు సంపాదిస్తాడు.
మార్చి 2014 నెలచివర్లో లహరి మ్యూజిక్ కంపెనీ అధినేత మనోహర్ నాయుడు ఆగడు సినిమా ఆడియో రైట్స్ మేము సంపాదించామని ఒక ప్రెస్ మీటులో స్పష్టం చేశారు. మే 2014 నెలచివర్లో ఈ సినిమా పాటలు మహేష్ బాబు పుట్టినరోజు సందర్భంగా 2014 ఆగస్టు 9న విడుదల చేస్తారని వార్తలొచ్చాయి. కానీ మహేష్ ఈ సినిమా పాటలను తన కొడుకు గౌతం కృష్ణ పుట్టిన రోజు సందర్భంగా 2014 ఆగస్టు 31న విడుదల చెయ్యాలని కోరుకున్నాక ఆ తేదీ ఖరారయ్యింది. తొలుత 2014 ఆగస్టు 28న ఆడియో విడుదల చెయ్యాలని భావించిన నిర్మాతలు 2014 ఆగస్టు 30న శిల్పకళా వేదికలో విడుదల చేస్తామని ప్రకటించారు. శిల్పకళా వేదికలో భారీ ఏర్పాట్లు జరిపారు. ఝాన్సీ ఈ కార్యక్రమానికి యాంకర్ గా వ్యవహరించారు. దర్శకుడు శంకర్ ఈ కార్యక్రమానికి ముఖ్య అతిథిగా హాజరయ్యారు. కార్యక్రమంలో ఘట్టమనేని కృష్ణ, విజయనిర్మల, శ్యాంప్రసాద్‌రెడ్డి, సురేష్‌బాబు, భాస్కరభట్ల, శ్రీమణి, సుధీర్‌బాబు, రాజు, బ్రహ్మానందం తదితరులు పాల్గొన్నారు. సూపర్ స్టార్ సూపర్‌ఫ్యాన్ పోటీలో గెలుపొందిన 12 మందిలో ఫైనల్స్‌లో గెలిచిన నలుగురికి మహేష్‌బాబు సంతకం చేసిన మొబైల్‌ను బహుమతిగా అందించారు.
బాద్‍షా సినిమా విజయం సాధించాక కోన వెంకట్, శ్రీను వైట్లల మధ్య అభిప్రాయ భేదాలు వచ్చాయి. వారిద్దరూ ఇక మళ్ళీ కలిసి పనిచెయ్యమని తేల్చి చెప్పేసారు. ఆ తర్వాత బాద్‍షా తర్వాత తన తదుపరి సినిమా మహేష్ బాబుతో చెయ్యబోతున్నాని ప్రకటించిన శ్రీను వైట్ల గోపీమోహన్ సహకారంతో ఈ సినిమాకి తన సొంత స్క్రిప్ట్ రాసుకున్నాడు. ఈ సినిమా 14 రీల్స్ ఎంటర్టైన్మెంట్ పతాకంపై నిర్మించబడుతుందని వార్తలు వచ్చాయి. ఈ సినిమాలో కూడా దూకుడు సినిమాకి పనిచేసిన సాంకేతికవర్గం పనిచేస్తుందని వెల్లడించారు. ఒక స్థితిలో ఈ సినిమా దూకుడుకి కొనసాగింపుగా వస్తున్న సినిమా అని వార్తలొచ్చాయి. కానీ వాటిని పుకార్లుగా దర్శకనిర్మాతలు కొట్టిపారేసారు. మొదట 2013 అక్టోబరు 16న సినిమా ముహూర్తం నిర్వహించాలనుకున్నా నటుడు శ్రీహరి హఠాన్మరణం వల్ల ఆయనకు నివాళిగా ఈ సింజిమా ముహూర్తం 2013 అక్టోబరు 25కి వాయిదా పడింది. అదే తేదిన ఈ సినిమా రామానాయుడు స్టూడియోస్ లోపల ప్రారంభించబడింది. దగ్గుబాటి రామానాయుడు, శ్యాం ప్రసాద్ రెడ్డి ఈ ప్రారంభోత్సవానికి హాజరై, క్లాప్ కొట్టి ముహూర్తం సన్నివేశాన్ని చిత్రీకరించారు.
ఎస్. తమన్ ఈ సినిమాకి సంగీత దర్శకుడిగా సినిమా ప్రారంభం కాకముందే ఎన్నుకోబడ్డాడు. ఆగడు సినిమాలో మరలా ఎంచుకోబడ్డ దూకుడు సినిమా సాంకేతిక వర్గంలో తమన్ కూడా ఒకడు. ఈ సినిమా సంగీత దర్శకుడిగా తమన్ కి 50వ సినిమా. 2013 అక్టోబరు 28న తమన్ ఈ సినిమా పాటలను కంపోజ్ చెయ్యడం మొదలుపెట్టాడని, మొదట టైటిల్ సాంగ్ కంపోజ్ చేస్తాడని వార్తలొచ్చాయి. ఏప్రిల్ 2014 నెలమొదట్లో మహేష్ బాబు ఈ సినిమాలో ఒక పాట పాడుతున్నారని వార్తలొచ్చాయి. తమన్, దర్శకనిర్మాతలు వెళ్ళి అడిగితే మహేష్ బాబు ఆలోచించి చెప్తానన్నారని కథనాలు వచ్చాయి. కొన్ని రోజుల తర్వాత శ్రీను వైట్ల మహేష్ బాబు ఈ సినిమాలో పాట పాడుతున్నారని స్పష్టం చేసాడు. 2014 జూలై 25న హైదరాబాదులో తమన్ స్టూడియోలో శ్రుతి హాసన్ తను డాన్స్ చెయ్యబోయే ఐటెం పాటను తనే పాడి రికార్డింగును పూర్తిచేసింది. ఈ విషయాన్ని శ్రుతి హాసన్, తమన్ స్వయంగా తమ ట్విట్టర్ పేజీల్లో పోస్ట్ చేసారు. "తమన్ తో మ్యూజిక్ రికార్డ్ చెయ్యడం చాలా సరదాగా ఉంటుంది. ఇలాంటి పాట పాడడం ఒక డిఫరెంట్ అనుభూతి" అని శ్రుతి హాసన్ తన ట్విట్టర్ పేజిలో పోస్ట్ చేసింది.
ఆగడు పాటలకి ప్రేక్షకుల నుండి కూడా అపూర్వ స్పందన లభించింది. రికార్డ్ స్థాయిలో సీడీలు, డిజిటల్ అమ్మకాలు జరిగాయి. ఈ ఏడాది విడుదలైన ఆడియోల్లో సంచలనాత్మక విజయం సాధించిన వాటిలో ఒకటిగా నిలిచింది. "ఈ ఏడాది మా సంస్థ విడుదల చేసిన ఆడియోలన్నీ పెద్ద హిట్ అయ్యాయి. ఆ కోవలో ‘ఆగడు’ చిత్రం ఆడియో కూడా సంచలనం సృష్టిస్తుంది. థమన్ సంగీతం అందించిన ఈ పాటలు మంచి ప్రేక్షకాదరణ పొందుతున్నాయి. మేం విడుదల చేసిన ఆడియోల్లో ఈ ఏడాది ‘ఆగడు’ నెంబర్‌వన్‌గా నిలిచింది. అలాగే, డిజిటల్‌గా కూడా చాలా డౌన్‌లోడ్స్ వచ్చాయి. ఇంతమంచి అవకాశమిచ్చిన దర్శక నిర్మాతలకు ధన్యవాదాలు తెలుపుకుంటున్నాం" అని లహరి మ్యూజిక్ కంపెనీ అధినేత మనోహర్ నాయుడు అన్నారు. ఆగడు, నారి నారి, జంక్షన్ లో, ఆజా సరోజా పాటలు శ్రోతల్ని విశేషంగా ఆకట్టుకున్నాయి. ఈ సంవత్సరం తమన్ పాటల్లో ఈ సినిమా పాటలు ఉత్తమమైనవిగా ప్రశంసలు అందుకున్నాయి.
ఈ కథ శంకర్ అనే తెలివైన అనాథని రాజానరసింగరావు అనే పోలీస్ చేరదీయడంతో మొదలవుతుంది. అనుకోని కారణాల వల్ల శంకర్ ఒక కుర్రాడిని చంపేయడంతో రాజానరసింగరావు అతనితో తెగతెంపులు చేసేసుకుంటాడు. మర్డర్ కేసులో అరెస్ట్ అయిన శంకర్ బోస్టన్ స్కూల్ లో చదివి పోలీస్ అవుతాడు. అప్పుడే అనతపురం జిల్లాలోని తాడిపత్రి దగ్గర బుక్క పట్టణంలో దామోదర్ చేస్తున్న అరాచకాలను అరికట్టడానికి శంకర్ ని బుక్క పట్టణం సిఐగా పంపిస్తాడు. అక్కడ సరోజ అనే అమ్మాయితో ప్రేమలో పడతాడు. మధ్యలో శంకర్ కి ఓ నమ్మలేని నిజం తెలుస్తుంది. ఆ నిజం ఏమిటి ?
ఈ సినిమా డబ్బింగ్ కార్యక్రమాలు 2014 మే 19 ఉదయం మొదలయ్యాయి. దీనికి సంబంధించిన పూజా కార్యక్రమాలలో హీరో మహేష్ బాబు, చిత్ర దర్శకుడు శ్రీను వైట్ల, నిర్మాతలు పాల్గొన్నారు. ఆడియో విడుదల అయ్యిన తర్వాత మూడు రోజుల పాటు ఏకథాటిగా తన పాత్రకోసం మహేష్ డబ్బింగ్ చెప్పాడు. శ్రీను వైట్ల కూడా దగ్గరుండి డబ్బింగ్ విషయంలో జాగ్రత్తలు తీసుకున్నారు. 2014 సెప్టెంబరు 9న మహేష్ తన పాత్రకు డబ్బింగ్ పూర్తి చేసాడు. మరోవైపు మిగిలిన ఆర్టిస్టులందరూ తమ తమ పాత్రలకు డబ్బింగ్ పూర్తి చేసారు. తమన్ రీ-రికార్డింగ్ పనులు వేగంగా కానిచ్చారు. త్వరలోనే డీటీయస్, డీ.ఐ. పనులను పూర్తిచేయాలని యూనిట్ భావించింది.
శ్రీను వైట్ల దర్శకత్వంలో మహేష్ బాబు, తమన్నా కథానాయక-నాయికలుగా 14 రీల్స్ ఎంటర్టైన్మెంట్ పతాకంపై రాం ఆచంట, గోపీ ఆచంట, అనీల్ సుంకర నిర్మించిన సినిమా "ఆగడు". సోనూ సూద్ ప్రతినాయకుడిగా నటించగా శ్రుతి హాసన్ ఒక ప్రత్యేక గీతంలో నర్తించింది. వీరు కాక ఈ సినిమాలో రాజేంద్ర ప్రసాద్, బ్రహ్మానందం, ఎం. ఎస్. నారాయణ, ఆశిష్ విద్యార్థి, పోసాని కృష్ణమురళి ముఖ్యపాత్రలు పోషించారు. ఎస్. తమన్ సంగీతాన్ని అందించిన ఈ సినిమాకి కే.వి. గుహన్ ఛాయాగ్రాహకునిగా, ఎం.ఆర్. వర్మ ఎడిటరుగా పనిచేసారు. రాయలసీమలోని అనంతపురం జిల్లాలోని తాడిపత్రి ప్రాంతం నేపథ్యంగా తెరకెక్కిన ఈ సినిమాలో మహేష్ బాబు పోలీస్ అధికారిగా నటించాడు.
వెనిగండ్లలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి నిడమానూరులో ఉంది.సమీప జూనియర్ కళాశాల నిడమానూరులోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు మిర్యాలగూడలోనూ ఉన్నాయి. సమీప వైద్య కళాశాల నార్కట్ పల్లిలోను, పాలీటెక్నిక్‌ నల్గొండలోను, మేనేజిమెంటు కళాశాల మిర్యాలగూడలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మిర్యాలగూడలోను, దివ్యాంగుల ప్రత్యేక పాఠశాల నల్గొండ లోనూ ఉన్నాయి.
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
మాథ్యూ లీ గుత్మిల్లర్ ఒక అమెరికన్ విమాన పైలట్, యూట్యూబర్, వ్యవస్థాపకుడు, ప్రొఫెషనల్ స్పీకర్, మసాచుసెట్స్ ఇన్స్టిట్యూట్ ఆఫ్ టెక్నాలజీ పూర్వ విద్యార్థి. 19 సంవత్సరాల వయస్సులో అతను ప్రపంచాన్ని గాలిలో ప్రదక్షిణ చేసిన అతి పిన్న వయస్కుడయ్యాడు. అతను ఇతరుల ప్రతిష్టాత్మక కలలను కొనసాగించడానికి, ప్రపంచవ్యాప్తంగా కంప్యూటర్ సైన్స్ విద్యను ప్రోత్సహించడానికి, ఇతరులను ప్రోత్సహించడానికి ప్రయత్నించాడు. అప్పటి నుండి, ఈ రికార్డును అమెరికన్ పైలట్ మాసన్ ఆండ్రూస్ ఓడించాడు. గుత్మిల్లర్ 2007 లో 12 ఏళ్ళ వయసులో ఎనిసిమిఫోన్స్ అనే ప్రారంభ ఐఫోన్ అన్‌లాకింగ్ సంస్థను స్థాపించాడు.
2011 వేసవిలో ఒక వారాంతంలో విసుగు చెందిన తరువాత గుత్మిల్లర్ తన 17 ఏళ్ళ వయసులో కొన్ని నెలల్లో తన పైలట్ సర్టిఫికేట్ పొందవచ్చని గ్రహించాడు. తన జీవితమంతా ఎగరాలని అనుకున్న అతను తన తల్లిదండ్రులను ఒప్పించి "$ 20- 20 మినిట్స్ ఇంట్రో ప్లైట్" అనే స్థానిక విమాన పాఠశాలలో చేరాడు. కేవలం రెండు వారాల తరువాత, అతను తన 17 వ పుట్టినరోజున ఇనస్ట్రమెంటు రేటింగ్, గ్లైడర్ రేటింగ్, అతని వాణిజ్య పైలట్ సర్టిఫికేట్, సీప్లేన్ రేటింగ్‌ను పొందటానికి ముందు తన ప్రైవేట్ పైలట్ సర్టిఫికెట్‌ను సంపాదించాడు.
అతను తన మొదటి సంస్థ ఎనీసిమ్‌ఫోన్స్‌ ను 12 సంవత్సరాల వయస్సులో ప్రారంభించాడు. కొత్తగా విడుదలైన ఐఫోన్‌ను అన్‌లాక్ చేయడానికి సాఫ్ట్‌వేర్‌ను విక్రయించాడు. ఆ సమయంలో ఇది యుఎస్‌లో , & లో మాత్రమే అందుబాటులో ఉంది. తద్వారా ఇది ప్రపంచవ్యాప్తంగా ఏదైనా సెల్ లో ఉపయోగించబడుతుంది. కొన్ని వారాలు మాత్రమే వ్యాపారంలో ఉన్న తరువాత గుత్మిల్లర్ తన కంపెనీని ఫ్రీఇట్ 4 లెస్ అనే సంస్థకు విక్రయించి వారి బృందంలో చేరాడు. వీరిద్దరూ కలిసి డజన్ల కొద్దీ దేశాలలో 20,000 ఐఫోన్‌లను అన్‌లాక్ చేశారు.
2008 లో ఆపిల్ ఐఫోన్ 3 జి బహుళ మార్కెట్లలో దాని లభ్యతను ప్రకటించిన తరువాత అన్‌లాకింగ్ మార్కెట్ పడిపోవడంతో గుత్మిల్లర్ తన డబ్బు సంపాదన ‌పై ఆసక్తిని కొనసాగించాడు. భవిష్యత్ ధరల కదలికల సంభావ్యతను అంచనా వేయడానికి మార్గాలను వెలికితీసేందుకు గుత్మిల్లర్ సూపర్ కంప్యూటర్లతో ఆర్థిక మార్కెట్ డేటాను విశ్లేషించడానికి ఉద్దేశించిన అనేక ప్రాజెక్టులను అనుసరించాడు.
దక్షిణ డకోటాలోని అబెర్డీన్లో పుట్టి పెరిగిన గుత్మిల్లర్ చిన్న వయస్సు నుండే విమానయానంలో ఆసక్తి చూపించాడు. పెరుగుతున్న క్రమంలో అతని ఆసక్తి గణిత, విజ్ఞాన శాస్త్రం వైపు, ముఖ్యంగా కంప్యూటర్ సైన్స్ వైపు మళ్లింది. ఇది అనేక వ్యాపార కార్యక్రమాలను కొనసాగించడానికి దారితీసింది.
నవలా రచయిత, సినిమా / టి.వి సీరియల్ స్క్రీన్ప్లే & డ్రామా రచయిత శ్రీ అతుల్‌కుమార్ వ్యాస్ సురేంద్రనగర్ జిల్లాలోని లఖ్తర్‌లో జన్మించాడు. తన స్వస్థలమైన ధ్రంగ్ధ్ర . అతను 15 నవలలు, 4 కథల పుస్తకాలు, 4 పద్యాల సేకరణలు 9 గుజరాత్ పాప్ ఆల్బములు తయారు చేసాడు. మిస్టర్ వ్యాస్ తన బంద్ పాపన్ మా పాలస్ కథ పుస్తకం కోసం ధూమకేతు అవార్డు గెలుచుకన్నాడు.
సురేంద్రనగర్‌లో మిస్టర్ గిరీష్ భట్, రమేష్ ఆచార్య, పంకజ్ త్రివేది, తలకాషి పార్మర్ వంటి ప్రసిద్ధ నవలా రచయితలు ఉన్నారు.
డాక్టర్. చివరి నాగ్జిభాల్ దేశాయ్, డాక్టర్ మోతీభాయి పటేల్, వినోదినిబెన్ షా.సి.ఎస్ మెహతా, ధీమంత్ భాయ్ షా అనేక ఇతర మేధావులు విద్య, సామాజిక సేవల రంగంలో పనిచేస్తున్నారు.
స్థానికంగా, అంతర్జాతీయంగా అనేక సంస్థలతో అనుబంధం ఉన్న శ్రీ నౌషాద్ సోలంకి సురేంద్రనగర్ జిల్లాలోని ధ్రంగద్రలో జన్మించాడు. నేషనల్ గ్రౌండ్ వాటర్ సలహా మండలిలో ప్రధానంగా సభ్యుడు - జలవనరుల డి.ఆర్.యు.సి.సి సభ్యుడు మంత్రిత్వ శాఖ , సురేంద్రనగర్ జిల్లా కాంగ్రెస్ కమిటీ, విజిలెన్స్ సభ్యుడు వక్తగా, బుద్ధ ఆఫ్ లైట్ ఇంటర్నేషనల్ అసోసియేషన్ అధ్యక్షుడు పర్యవేక్షణ కమిటీ - సౌరాష్ట్ర సెంట్రల్ గుజరత్ చాప్టర్ అధ్యక్షుడు సురేంద్రనగర్ టేబుల్ టెన్నిస్ అసోసియేషన్, అనేక మరింత సంస్థల అధ్యక్షుడు. యు.ఎన్ కాన్ఫరెన్స్ ఆఫ్ బ్రెజిల్‌లో పాల్గొన్నాడు.
దేశంలో పత్తి, కాటన్ జిన్నింగ్ పతిశ్రమలకు సురేంద్రనగర్ కేంద్రంగా ఉంది. జిల్లాలో జిన్నింగ్, ప్రెసింగ్ యూనిట్లు అధికసంఖ్యలో ఉన్నాయి. అధికస్థాయిలో పత్తి ఉత్పత్తి చేయబడుతున్న ప్రాంతాలలో ఇది ఒకటిగా గుర్తించబడుతుంది. శంకర్ కాటన్ వరల్డ్. సురేంద్రనగర్ కాటన్ ఆయిల్, ఆయిల్ సీడ్స్ అసోసియేషన్ లిమిటెడ్ అంతర్జాతీయ ప్రాధాన్యత కలిగి ఉన్నాయి. 1964లో ఇక్కడ కాటన్ ఫ్యూచర్ ట్రేడింగ్ ఎక్స్‌చేంజ్ స్థాపించబడింది. సురేంద్రనగర్ నగరం వస్త్రాల తయారీకి, వస్త్రాల విక్రయానికీ ప్రధాన కేంద్రంగా ఉంది.
పురాతన కాలంలో జునాగఢ్ రాజు చౌడసమా వధ్వన్ రాకుమారి రణక్‌దేవి అందానికి ముగ్ధుడయ్యాడు. వధ్వన్ రాకుమారి రణక్‌దేవి కొరకు వధ్వన్ మీద యుద్ధం చేసాడు. రాకుమారి నగరం విడిచి భొగావో నదికి వెళ్ళి నదిలో మునిగి ప్రాణాలు వదిలింది. ఆమె ప్రాణం వదలడానికి ముందు నదిని శపించుంది. శాపకారణంగా నదిలో నీరు ఇంకిపోయిందని ఈ నది సంవత్సరానికి ఒకరిని బలి తీసుకుంటుందని ఇక్కడి ప్రజలు విశ్వసిస్తున్నారు. వధ్వలోని భిగ్వద నదీతీరంలో రాకుమారి రణక్‌దేవికి ఆలయం నిర్మించబడింది.
జిల్లాలో కాంఫెక్షనరీ, పాటరీ, ఫార్మాస్యూటికల్స్, ఇంజనీరింగ్ ఫ్లాస్టిక్స్, ఉప్పు ఉత్పత్తి చిన్నతరహా, మధ్యతరాహా పరిశ్రమలు ఉన్నాయి. జిల్లాలో వధవన్ ప్రధాన వ్యాపార కూడలిగా ఉంది. వధ్వన్ వ్యవసాయ ఉత్పత్తుల ప్రొసెసింగ్ కేంద్రం, పత్తి, ఉప్పు, ఫార్మాస్యూటికల్స్, కెమికల్స్, ఫ్లాస్టిక్స్, టెక్స్టైల్ బియరింగ్స్, సెరామిక్స్, శానిటరీ వేర్ మొదలైన వ్యాపారాలకు కేంద్రంగా ఉంది.
జాతీయరహదారి -8 - లింబాడీ వద్ద రాజ్- రాజేశ్వరి ఆలయం ఉంది. ఈ ఆలయంలో ప్రధాన దైవాలకు 3 ఉపాలయాలు ఉన్నాయి. ఈ ఆలయం గుజరాత్ రాష్ట్రంలో ఇలాంటి ఆలయం ఇది మాత్రమే అన్న గుర్తింపును కలిగి ఉంది. ఆలయ నిర్మాణం అద్భుతంగా ఉంటుంది.
గుజరాత్ రాష్ట్ర 33 జిల్లాలలో సురేంద్రనగర్ జిల్లా ఒకటి. జిల్లా జనసంఖ్య 1.7 మిలియన్లు. సురేద్రనగర్‌ను పూర్వం ఝలావద్ అని పిలిచే వారు. ఝలా రాజపుత్రులు సురేంద్రనగర్ జిల్లా ప్రాంతంలోని పలు రాజాస్థానాలను పాలించారు. వల్వాద్‌తో కూడిన సురేంద్రనగర్ 400,000 మంది నివసిస్తున్నారు. హైటెక్ బంగళాలకు ఈ నగరం కేంద్రంగా ఉంది.
దేశానికి అవసరమైన ఉప్పులో 25% సురేంద్రనగర్‌లో ఉత్పత్తి చేయబడుతుంది.జిల్లాలో మైళ్ళ పొడవున ఉప్పునీటి సరసులు ఉన్నాయి. ప్రత్యేకంగా కరగోడా ప్రాంతంలో ఇవి అధికంగా ఉన్నాయి. జింజువాడా ఎడారి ప్రాంతంలో నాణ్యమైన ఉప్పు ఉత్పత్తి చేయబడుతుంది.
బ్రిటిష్ కాలంలో సురేంద్రనగర్ కాలనీ హిల్‌స్టేషన్‌గా ఉండేది. ఇక్కడి పొడి వాతావరణం భౌతిక, మానసిక బాధలకు నుండి విముక్తి కలిగిస్తుంది. సురేంద్రనగర్ పొడి వాతావరణం
గుజరాత్ రాష్ట్రంలో అభివృద్ధి చెందిన జిల్లాలలో సురేంద్రనగర్ జిల్లా రెండవస్థానంలో ఉంది. జిల్లాలో అధికస్థాయిలో విద్యాకేంద్రాలు ఉన్నాయి. గుజరాత్ రాష్టపత్రికలలో అనేకం సురేంద్రనగర్‌లో ప్రచురితమౌతున్నాయి.
జిల్లాలో అధికంగా జైనులు ఉన్నారు. నగరకేంద్రంలో ప్రధాన జైనఆలయం ఉంది. తరువాత స్థానంలో బ్రాహ్మణులు, క్షత్రియులు, పఠేల్ ప్రజలు ఉన్నారు.
జిల్లాలోని ఇతర నగరాలు : ధ్రంగద్ర, హల్వద్, వధ్వన్, లింబ్ది, చుదా, లఖ్తర్, కతొసన్ రాజ్, ములి , సయ్ల, థంగద్, తర్నెతర్.
తన మనుమరాలైన అంబ విషయం తెలుసుకున్న హోత్రవాహనుడనే రాజర్షి తనను చూసేందుకు వచ్చిన పరశురాముడికి చెప్పి సహాయం చేయమని అడిగాడు. తన తపశ్శక్తితో ఒక వరమాలను చేసి "అంబా ఈ మాల ధరించిన వారి చేతిలోనే భీష్ముడి ఓటమి, తప్పదు". ఇదే నీకు చేయగల సహాయం అని చెప్పాడు. ఆ వరమాల ధరించే వారికోసం అంబ ఎందరినో అడిగి లేదనిపించుకొని చివరకు ద్రుపదుడిని మాల ధరించి భీష్ముడిని ఎదిరించమని వేడుకుంది. ద్రుపదుడు అందుకు ఒప్పుకొనక పోయేసరికి విసిగి కోపంతో ఆ వరమాలను కోటగుమ్మానికి వేలాడదీసి వెళ్ళిపోయి, ఆత్మాహుతి చేసుకుంది.
సాళ్వుడు అంబని చేసుకోడానికి నిరాకరించాడు. "నువ్వంటే ఇష్టం ఉన్నా, వేరొకరు చేజిక్కించుకున్న విజయఫలాన్ని నేను అందుకోలేను" అని పరుషంగా వెళ్లిపొమ్మన్నాడు. తిరిగి హస్తిన కొచ్చిన అంబని భీష్ముడు కూడా నిరాకరించాడు. అపుడు అంబ నీ వలననే నా ఆశలన్ని నేలరాలాయి. నీపై నేను ప్రతీకారం తీర్చుకుంటాను. నిన్ను నేనే సంహరిస్తాను అని శపథం చేసింది. "అంబా! నువ్వు ఏనాడు ఐతే అస్త్రం చేతపూని నా ఎదుట నిల్చెదవో అపుడు నేను అస్త్రసన్యాసం చేస్తాను" అని భీష్ముడు కూడా ప్రతిన పూనాడు.
కాశీరాజు తన ముగ్గురు కూతుళ్ళు. అయిన అంబ, అంబిక, అంబాలికలకు స్వయంవరం ప్రకటించగా, భీష్ముడు తన తమ్ముడికి పెళ్ళి చేయాలనుకుని ఆ స్వయంవరానికి విచ్చేసాడు. స్వయంవరానికి వచ్చిన వారి మధ్య కలహాలు చెలరేగాయి. అపుడు భీష్ముడు అందరిని ఓడించి ఆ ముగ్గురు రాజకుమార్తెలను హస్తినాపురం తీసుకువచ్చి పెళ్ళి ఏర్పాట్లు చేయమన్నాడు.
ద్రుపదుడు సంతానం కోసం యాగం చేయగా అతనికి ఇద్దరు ఆడపిల్లలు ఒక మగపిల్లాడు జన్మించారు. అందులో మొదటి సంతానంగా ఆడపిల్లగా జన్మించింది. అంబ అక్కడ కోటగుమ్మానికి ఉన్న వరమాలను తీసి తన మెడలో వేసుకుంది. అది చూసిన ద్రుపదుడు కోపోద్రేకంతో "భీష్ముడితో వైరమా!" అని అంబని తన రాజ్యం నుంచి వెళ్ళకొట్టాడు.
అపుడు అంబ భీష్ముడి దగ్గరకు వచ్చి "గాంగేయా! నా మనసంతా సాళ్వభూపతి మీద ఉంది. అతనే నా ప్రాణనాయకుడు. మనసు లేని మనువు క్షేమం కాదు. నన్ను సాళ్వుని దగ్గరకు చేర్చు, నా చెల్లెల్లిద్దరిని నీ తమ్ముడికిచ్చి పెళ్లిచెయ్యి" అని వేడుకుంది. భీష్ముడు సరేనని అంబని సాళ్వదేశానికి పంపాడు.
బండిపోరా ఆసియాలోని అతిపెద్ద మంచినీటి సరోవరమైన వూలర్ సరోవరం పక్కన ఉంది. ఈ సరసు వలస పక్షులకు నిలయం. అశ్రద్ధగా కలుషిత నదీజలాలు ఈ సరసులో వచ్చి చేరుతున్న కారణంగ సరోవర జాలాలలో రోగపూరితమైన అల్గీ అభివృద్ధి చెందుతూ ఉంది. ఇది సరసు ఉనికికి, దానిని ఆశ్రయించి ఉన్న ప్రాణుల ఉంకికీ ప్రమాదంగా మారింది. వూలర్ సరసులో అత్యధికంగా కలుషితం చేస్తున్న నది జెహ్లం. జెహ్లం నది శ్రీనగర్, పరిసర ప్రాంతాల నుండి వ్యర్ధాలను తీసుకువచ్చి వూలర్ సరసుకు చేర్చుతూ ఉంది. ఆసియాలో అతిపెద్ద మంచినీటి సరసు దక్షిణాసియాలో సుసంపన్నమైన చిత్తడి భూమి అయిన వూలర్ సరసును రక్షించడానికి ఏటువంటు చర్యలను తీసుకోవడం లేదు. కుప్వారా జీల్లాలో ఉన్న ప్రఖ్యాత లోలాబ్ లోయ బండిపోరా జిల్లాను ఆనుకుని ఉంది. బండిపోరా పట్టణం నుండి అలూసా మీదుగా 30 కి.మీ ప్రయాణించి లోలాబ్ లోయను చేరుకోవచ్చు. ఉత్తర భారతదేశాన్ని మద్య ఆసియాతో అనుసంధానించే సిల్క్ రోడ్ మార్గం బండిపోరా జిల్లాలోనే ఉంది. పజల్‌పోరా గ్రామంలో కస్టంస్, ఇమ్మిగ్రేషన్ కార్యాలయాలు ఉన్నాయి. ప్రద్తుతం ఇక్కడ ఫారెస్ట్ చెక్ పోస్ట్ కూడా ఉంది.
బండిపోరా జిల్లా కేంద్రం బండిపోరా ప్రణాళికా బద్ధంగా నిర్మించబడింది. 1963లో అప్పటి కాశ్మీర్ ప్రధాన మంత్రి భక్షి గులాం మహమ్మద్ ఈ ప్రాంతం సందర్శించిన సందర్భంలో ఈ ప్రణాళికకు ఆమోదముద్ర వేసాడు. నౌపోరా, లౌడారా, డచిగం, అహంషరీఫ్, అజర్, అలూసా, అరగమ్, అరిన్, అష్తంగూ, అయతుల్లాహ్, బారజుల్లాహ్, బొనకూట్, బిన్లీపోరా, డోబన్, డచినా, దర్ద్‌పోరా, గంరూ, గరూరా, గుండ్‌పోరా, గుండ్ -ఇ- క్వైజర్, గురెజ్, కలూసా, కెహ్నూసా, కెమహ్, ఖయర్, ఖరపోరా, క్రల్పోరా, కొనన్, లవేపోరా, మాదర్, మంగ్నిపోరా, మంత్రిగం, ముక్వాం, నదిహల్, నుసూ, పానార్, పజిగం, పపచాన్, పతుషై, పత్కూట్, క్వజిపోరా, క్విల్, రాంపోరా, సోనావాని, సుమలర్, తంగత్, తుర్క్పోరా, వటపోరా, వావెన్ మొదలైనవి. ఒకప్పుడు హిందువుల పవిత్రక్షేత్రం, చోటా అమర్నాథ్‌గా ఖ్యాతి చెందిన దనీశ్వర్ ఈ జిల్లలోనే ఉంది. ఈ గుహాలయం దట్టమైన ఎరిన్ అరణ్యాల మద్య ఉంది. ప్రజలు 60మీ ప్రాకి ఈ గుహాలయం చేరుకుని శివుని దర్శిస్తారు. ప్రజలు ఈ గుహాలయానికి శ్రావణ పూర్ణిమ నాడు చేరుకుంటారు. అమర్‌నాథ్ గుహాలయానికి కూడా అదే ముఖ్యమైన రోజు.
బండిపొరా జిల్లాలో అధికంగా ముస్లిములు ఉన్నారు. ఇక్కడ ఉన్న పండితులు దేశంలోని ఇతర ప్రాంతాలకు వలస పోయారు. అజర్, కలుస, ఖరపోరా, మంత్రిగాం అరగం మొదలైన గ్రామాలలో
అధికమైన పండితుల కుటుంబాలు ఉండేవారు. ఇప్పటికీ ఈ గ్రామాలలో పండితులు వలస పోకుండా నివసిస్తున్నారు. వీరంతా ఇరుగు పొరుగు ముస్లిం కుటుంబాలతో మైత్రీ భావంతో మెలగుతూ సంతోషంగా జీవిస్తున్నారు. శారదా మందిర్ అనే పిలిచే కలూసా ఆలయం అతి పురాతనమైనదిగా భావిస్తున్నారు. ఇక్కడ కొన్ని వందల పురాతనమని భావిస్తున్న 3 ఆలయాలు ఉన్నాయి. ఇది సాధారణంగా బ్రాన్ అని పిలువబడుతుంది. ఈ జిల్లాలో కొత్తగా రూపొందించబడిన పలు గ్రామాలున్నాయి. బండిపోరా జిల్లాలో " ది ఫారెస్ట్ ట్రైనింగ్ స్కూల్ ఆఫ్ కాశ్మీర్ " ఉంది. ఇది 1905లో స్థాపినబడింది. ఆటవీ రక్షణకు ఇది ఆరంభ శిక్షణ ఇస్తుంది.